Asociaţia de Dezvoltare Intercomunitară pentru servicii

în sectorul de apă şi apă uzată din judeţul Satu Mare


PROIECT DE HOTĂRÂRE
 privind aprobarea Actului adiţional nr. 9 la Contractul de delegare a gestiunii serviciilor publice de alimentare cu apă şi de canalizare nr. 12.313/19.11.2009
  Adunarea Generală a Asociaţilor, 
  având în vedere: 
· Adresa S.C. APASERV Satu Mare S.A. nr. 6137/17.04.2018 privind solicitarea de includere pe ordinea zi de a ședinței A.G.A.  a Proiectului de hotărîre privind aprobarea Actului adițional nr. 9 la Contractul de delegare, 

· Prevederile art. 8, pct. 4  - Dispoziții Generale  din Contractul de delegare a gestiunii serviciilor publice de alimentare cu apă şi de canalizare nr. 12313/19.11.2009 semnat între Asociaţie şi S.C. APASERV  Satu Mare S.A.  conform Hotărârii nr.5/2009  a Asociaţiei de Dezvoltare Intercomunitară pentru servicii în sectorul de apă şi apă uzată din judeţul Satu Mare, cu modificările și completările ulterioare, respectiv:
„După Data Intrării în Vigoare, echipamentele şi construcţiile ce aparţin Autorităţii delegante sau terţilor şi care folosesc Serviciilor delegate nu pot fi puse la dispoziţia Operatorului decât printr-un act adiţional la prezentul Contract de delegare. În orice caz, acele bunuri vor fi mai întâi trecute în domeniul public al Autorităţii delegante.Aceasta operaţiune se face cel puţin anual timp în care Operatorul este îndreptăţit a utiliza şi exploata în realizarea serviciului bunurile chiar şi înainte de a fi trecute în domeniul public al unităţii administrativ teritoriale.”
· Prevederile art. 10 alin. (5),  ale art. 28, alin. 2^1  din Legea serviciilor comunitare de utilităţi publice nr. 51/2006, republicată, cu modificările şi completările ulterioare,

-  Hotărârile  Consiliilor locale ale membrilor Asociației privind aprobarea Actului adițional 9 la Contractul de delegare și mandatarea Asociației să semneze , în numele și pe seama lor, Actul adițional nr. 9 la Contractul de delegare a gestiuniiserviciilor publice de alimentare cu apă și de canalizare, 

- prevederile art. 5 alin.1  lit . a) , lit. f) din Statutul Asociației 

în temeiul  prevederilor art. 16 alin. (4) coroborate cu cele ale art. 17, alin. 1 și alin. (2)  lit. d) Contractul de Delegare a gestiunii Serviciului, din  Statutul Asociaţiei,  

HOTĂRĂŞTE :
Art.1   Se aprobă Actul adiţional nr. 9 la Contractul de delegare a gestiunii serviciilor publice de alimentare cu apă şi de canalizare nr.12.313/19.11.2009, conform anexei la prezenta.



Art.2  Actul Adiţional va fi semnat de Asociaţie, în numele şi pe seama unităţilor administrativ-teritoriale membre de către reprezentantul său legal, domnul  Pataki Csaba, președintele Asociației.     
Art.3- Cu ducerea la îndeplinire şi punerea în aplicare a prezentei hotărâri se încredinţează preşedintele Asociaţiei şi directorul executiv al S.C.  Apaserv Satu Mare S.A.
Art.4  Prezenta hotărâre se comunică  cu membri Asociaţiei  de Dezvoltare Intercomunitară pentru servicii în sectorul de apă şi apă uzată din judeţul Satu Mare, pentru  îndeplinirea procedurii prevăzută la art. 21, alin. 2, din Statutul Asociaţiei, şi cu  Operatorului regional S.C. APASERV Satu Mare S.A. 

                                                                                                                 Satu Mare, ______________2018
PREŞEDINTE,                                                                    SECRETAR,
                             Pataki Csaba                                                                      
Red/The. CLD
Nr. ex. 2

